19:8—Na e ne e se phoso hore Lota a bolele hore a ka fa Basodoma barali ba hae? Ho latela tloaelo ea batho ba Bochabela, e ne e le boikarabelo ba motho ea amohetseng baeti hore a ba sireletse esita le haeba ho ka hlokahala hore a shoe. Lota o ne a ikemiselitse ho etsa joalo. Ka sebete o ile a tsoela ka ntle ho mokhopi, a koala monyako, eaba o tobana le oona a le mong. Ho ka etsahala hore ebe nakong eo Lota a neng a bolela hore a ka fana ka barali ba hae, o ne a hlokometse hore baeti ba hae ke manģosa a Molimo, ’me mohlomong o ne a nahanne hore Molimo a ka sireletsa barali ba hae joalokaha A ne a ile a sireletsa nkhono’ae Sara, Egepeta. (Genese 12:17-20) Ka sebele, joalokaha ho ile ha etsahala, Lota le barali ba hae ba ile ba sireletsoa.